钦定古今图书集成/历象汇编/岁功典/第027卷 > 满庭芳〈上元黄子馀席上〉 前人
## 钦定古今图书集成/历象汇编/岁功典/第027卷 > 满庭芳〈上元黄子馀席上〉 前人

宿雨初收，晚风微度，万家帘卷青烟。暗尘随马，人物
似神仙。试问天公借月，天须放、明月教圆。应移下，广
寒宫殿，灯火接星躔。　卢川，元古郡，当时太守，宾从
俱贤。到如今万井，歌吹喧阗。花下红妆卖酒，时相遇、
曲水桥边。谁知道，山城父老，重见中兴年。